

*Unitatea Consolidată pentru Implementarea Programelor IFAD (UCIP IFAD)*

**Termeni de Referință pentru**

**Servicii** **în domeniul tehnologiilor informaționale**

*privind* *selectarea unei companii pentru* *prestarea serviciilor de realizare a Studiului privind utilizarea de către AEÎ a unui sistem informațional de management unic*

*PP 2023 nr. C17*

*nr. referință 2.3.3.1*

*RRP/ IFAD grant*

**17 Noiembrie 2023**

**CUVÎNT ÎNAINTE**

Acești termeni de referință au fost elaborați de către UCIP IFAD Moldova și se bazează pe prima ediție a șablonului standard de documente de achiziții emise de către IFAD disponibile pe [www.ifad.org/project-procurement](http://www.ifad.org/project-procurement). Acest document va fi utilizat pentru achiziționarea de servicii în proiectele finanțate de IFAD.

IFAD nu garantează integralitatea, acuratețea, traducerea sau orice alt aspect în legătură cu conținutul acestui document.

**Termeni de Referință (TOR)**

**Servicii în domeniul tehnologiilor informaționale**

**privind selectarea unei companii pentru prestarea serviciilor de realizare a unui Studiu privind utilizarea unui sistem informațional de management unic de către AEÎ**

1. **Abrevieri și acronime**

|  |  |
| --- | --- |
| **PRR** | **Proiectul de Reziliență Rurală** |
| **ANCAEÎ** | **Asociația Națională Centrală a AEÎ** |
| **AEÎ** | **Asociație de Economii și Împrumut** |
| **SIM** | **Sistem Informațional de Management** |

1. **Client**

Unitatea Consolidată pentru Implementarea Programelor IFAD (UCIP IFAD)

1. **Contextul țării**

În conformitate cu Raportul de Stare a Țării[[1]](#footnote-1), deși a fost înregistrat un anumit progres al procesului investițional privat, inclusiv în sectorul agricol, acesta nici pe departe nu a fost stabil, anumite șocuri exogene (crize, secetele, pandemia Covid-19) întârziind formarea noilor capacități de producție.

Pe parcursul perioadei de tranziție, economia Republicii Moldova a fost afectată în mod repetat de diferite șocuri negative, fapt ce a subminat în mod fundamental dinamica de dezvoltare economică și tranziția deplină la o economie de piață funcțională, bazată pe un model durabil de creștere economică.

**Astfel, Republica Moldova are nevoie mai mult ca oricând de o strategie anti- și post-criză, cu viziune pe termen scurt și lung, și de măsuri ferme, cu accent pe cei mai vulnerabili.**  Aceste implicații trebuie să țintească următoarele priorități de bază: digitizarea afacerilor; digitalizarea instrumentelor de instruire a angajaților și șomerilor; acțiuni de suport pentru facilitarea accesului companiilor mici și mijlocii la piețe de desfacere; granturi și subvenții pentru producători și procesatori care vor impulsiona crearea de valoare adăugată în economie; garanții de stat pentru creditele menite să sporească nivelul de înzestrare tehnologică a întreprinderilor și orientarea spre activități economice cu valoare adăugată crescută (ex.: procesarea avansată a materiei prime locale).

1. **Contextul proiectului**

|  |  |
| --- | --- |
| **Denumire Proiect** | Proiectul de Reziliență Rurală (PRR) |
| **Lansarea** **Proiectului** | 14/08/2017 |
| **Finalizarea Proiectului** | 31/03/2024 |
| **Obiectivele Proiectului** | 1. Îmbunătățirea nivelului de viață a populației rurale din Republica Moldova, reducerea sărăciei și fluxului de migrație din zona rurală. 2. Consolidarea rezilienței la schimbările climaterice, sporirea competitivității și oportunităților economice pentru micii fermieri din zona rurală. |
| **Aria Proiectului / Grupuri țintă** | * Proiectul are acoperire națională * Mici fermieri, tineri antreprenori, femei antreprenoare, grupuri de producători |
| **Agenția de Implementare** | Unitatea Consolidată pentru Implementarea Programelor IFAD |
| **Componentele Proiectului** | Componenta 1: Îmbunătățirea capacităților de adaptare a fermierilor mici și a întreprinderilor agricole,  Componenta 2: Suport pentru dezvoltare businessului agricol |

1. **Contextul activității**

Așa cum populația țării, în special în localitățile rurale, este în scădere și în curs de îmbătrânire[[2]](#footnote-2), statul, prin diverse programe de susținere, își intensifică eforturile de a menține tinerii în acest sector. În cadrul Proiectului de Reziliență Rurală, populației rurale li se oferă suport pentru a-și deschide și dezvolta o afacere, ca o oportunitate pentru a se angaja în câmpul muncii și a-și asigura un venit acasă. La fel, o atenție sporită se acordă și instituțiilor direct implicate în facilitarea accesului la finanțare pentru grupurile vulnerabile – micro antreprenorii prin intermediul Asociațiilor de Economii și Împrumut. Antreprenorialul presupune procese continue de luare a deciziilor. La etapa de inițiere a afacerii, cele mai importante decizii țin de identificarea corectă a ideii de afacere și alegerea optimă a sursei de finanțare pentru materializarea acestei idei, ambele decizii având un rol cheie în reușita unei afaceri.

Identificarea unei idei bune de business nu este o sarcina simplă. Dacă potențialul antreprenor ajunge să aleagă o idee de afacere, aceasta trebuie să fie cel puțin evaluată din punct de vedere a viabilității, sustenabilității și compatibilității cu profilul antreprenorului.

În același timp, varietatea produselor de creditare pentru finanțarea afacerilor este destul de mare și presupun o serie de costuri (reflectate prin dobânzi, comisioane și taxe) care nu întotdeauna sunt prezentate transparent și clar solicitanților de finanțare. Configurația diversă a acestor costuri în cadrul produselor de credit fac dificilă alegerea corectă a produsului optim, costul real fiind de cele mai multe ori greu de comparat. Instrumentul (indicatorul) principal în astfel de situații (compararea mai multor produse de creditare) este Dobânda Anuală Efectivă (DAE), care poate fi determinată prin utilizarea calculatoarelor de credit specializate.

La fel una dintre sub-componentele PRR prevede suport pentru dezvoltarea sectorului AEÎ, inclusiv asistență Asociației Naționale Centrale a AEÎ (ANCAEÎ), care are drept scop acordarea suportului la dezvoltarea durabilă a AEÎ și îmbunătățirea calității serviciilor acordate de către acestea membrilor lor, care de regulă sunt mici fermieri din zona rurală, cu acces limitat la finanțare pentru dezvoltarea unei afaceri.

1. **Obiectivele activității**

Prin intervențiile sale în Moldova, IFAD își propune să îmbunătățească, să lărgească și să asigure accesul populației rurale la serviciile financiare, consultanță și asistență tehnică în afaceri, atât pentru grupurile țintă, cât și pentru instituțiile financiare partenere, ajutând-le să profite de oportunitățile care rezultă din procesul de transformare rurală (dezvoltarea infrastructurii economice, de afaceri, digitalizare, etc).

Cu suportul acordat de către IFAD a fost elaborată Strategia de dezvoltare a sectorului, care definește foaia de parcurs pentru dezvoltarea Asociațiilor de Economii și Împrumut (AEÎ) din Moldova în următorii cinci ani 2023-2028.

Pentru implementarea Strategiei de dezvoltare a sectorului, au fost identificate mai multe priorități strategice, iar Asociația Națională Centrală va prelua conducerea generală în coordonarea implementării acestor activități. Unul din piloni de bază ale priorităților strategice este digitalizarea proceselor și sistemul de plăți, care presupune utilizarea de către AEÎ a unui Sistem Informațional de Management (SIM) computerizat - de preferință unul comun.

Obiectivul acestei activități este evaluarea sistemelor informaționale de management utilizate de AEÎ (1C, Evida, Smart), în vederea luării deciziei privind actualizarea/ utilizarea/ crearea unui sistem informațional de management unic pentru sectorul AEÎ, care să asigure conexiunea cu sistemele de e-raportare financiară, cât și integrarea cu alte sisteme informaționale (e-banking, biroul istoriilor de credit, CRM etc.)

Necesitatea vine ca urmare a dificultăților întimpinate la conectarea AEÎ la sistemele de raportare electronică și dezvoltarea de servicii financiare electronice pentru membrii AEÎ, care necesită actualizări, integrări și legături cu sistemele informaționale de management existente.

În același timp, creșterea cerințelor informaționale la nivel central, cât şi la nivel regional, necesită elaborarea unui plan de măsuri pentru digitalizarea proceselor din sistemul AEÎ. Decizia privind actualizarea și/sau crearea unui sistem informațional de management unic pentru sectorul AEÎ va fi luată după efectuarea unei analize complexe a SIM - urilor actuale utilizate, evaluarea posibilităților sale de a satisface toate cerințele actuale şi de viitor, prin efectuarea unei analize a SIM-urilor similare utilizate în sectorul de microfinanţare/bancar.

La moment AEÎ care activează în RM utilizează Sisteme Informaționale de Management care se bazează pe 3 SOFT-uri:

1. “Evida” - gestionează evidența contabilă și statistică a împrumuturilor, depunerilor de economii şi a altor active și datorii purtătoare de dobânzi și permite generarea rapoartelor de management.
2. “1C Contabilitate” - gestionează evidență contabilă şi procedurile de raportare financiară, care a fost integrată cu procedura de evidență contabilă și statistică a împrumuturilor, depunerilor de economii şi a altor active și datorii purtătoare de dobânzi și permite generarea rapoartelor financiare.
3. “SMART” - gestionează evidență contabilă şi procedurile de raportare financiară, evidență contabilă și statistică a împrumuturilor, depunerilor de economii şi a altor active și datorii purtătoare de dobânzi și permite generarea rapoartelor financiare și de management.

Cu scopul de a exclude subiectivitatea opiniilor şi de a consolida principiile relevante ale strategiei pe segmentul SIM, obținerea unei opinii independente în rezultatul efectuării studiului este foarte importantă. Rezultatele finale ale activității, conform prezentelor ToR, vor ajuta sistemul AEÎ să finalizeze planul strategic de dezvoltare al SIM.

Astfel, UCIP IFAD va selecta o companie de IT sau consorțiu de companii, cu experiență în auditul sistemelor informaționale, software și în elaborarea caietelor de sarcini, specificațiilor tehnice și altor documente relevante ce țin de sistemele informaționale automatizate de management pentru efectuarea următoarelor activități:

**Sarcina 1.** ***Auditul SIM utilizate în prezent de sectorul AEÎ, care include*** analiza comparativă a SIM utilizate în activitatea lor de către AEÎ, ANCAEÎ și Corporația de Finanțare Rurală S.A. în corelație cu procesele operaționale care sunt funcționale în SIM – urile utilizate;

**Sarcina 2.** ***Elaborarea recomandărilor specifice pentru SIM a sectorului AEÎ, care include:***

* Elaborarea propunerilor comparative de ajustare a soft-urilor utilizate de către AEÎ sau pentru elaborarea unei soluții informatice noi (New SIM), care ar asigura gestionarea proceselor în cadrul AEÎ, ţinerea contabilităţii, întocmirea situaţiilor financiare şi rapoartelor specifice, de generalizare (consolidare) a informaţiei financiare şi de analiză a acesteia conform cerințelor utilizatorilor;
* Elaborarea și analiza comparativă a caietului de sarcini pentru modernizarea soft-urilor utilizate de către AEÎ sau pentru elaborarea unei soluții informatice noi, conform noilor cerințe;
* Estimarea și analiza comparativă a necesităților bugetelor necesare pentru modernizarea soft-urilor utilizate de către AEÎ sau pentru elaborarea unei soluții informatice noi (New SIM).

Ca urmare a evaluărilor și recomandărilor studiului se va decide:

1. Utilizarea în continuarea a celor 3 sisteme informaționale de management utilizate de AEÎ în activitatea sa și actualizările necesare pentru integrarea cu diferite modulele informatice și sisteme de raportare solicitate de utilizatorii de informație (membrii și administratorii AEÎ, BNM);
2. Necesitatea elaborării unui nou sistem informațional de management reieșind din specificul activității AEÎ.
3. Îmbinarea componentelor utile din doua sisteme într-un singur soft .

Aceasta va contribui la aplicarea SIM pentru gestiunea activității de bază a AEÎ, ţinerea contabilităţii, adaptat necesităţilor asociaţiilor, cu posibilităţi de întocmire a situaţiilor financiare şi rapoartelor specifice, de generalizare (consolidare) a informaţiei financiare şi de analiză a acesteia, care va permite atingerea unei serii de obiective specifice:

* 1. Stabilirea unor proceduri operaționale unice pentru desfășurarea activității asociațiilor;
  2. Automatizarea proceselor de activitate a AEÎ;
  3. Micșorarea timpului de deservire a membrilor AEÎ;
  4. Deschiderea accesului către oferirea produselor noi, competitive pentru AEÎ, inclusiv tehnologiilor FinTech (produse financiare digitale) în activitatea AEÎ (e-payment, mobile payment app, online credit, etc.).

1. **Activitățile cheie**

Obiectivul principal al serviciilor de consultanță este efectuarea auditului SIM şi software utilizat în sistemul managerial al AEÎ şi evaluarea opțiunilor şi elaborarea unui caiet de sarcini pentru modernizarea soft-urilor utilizate de către AEÎ, sau pentru elaborarea unei soluții informatice noi, conform noilor cerințe ale legislației din domeniu:

* Acordarea asistenței profesionale la determinarea opțiunilor strategice valabile pentru SIM al AEÎ;
* Fortificarea capacităților departamentului tehnologii informaționale al ANCAEÎ, prin instruirea şi familiarizarea cu diferite practici internaționale ale instituțiilor similare.

Compania selectată va fi responsabilă de realizarea Studiului privind utilizarea unui sistem informațional de management unic de către AEÎ, care va include cel puțin următoarele sarcini cheie:

**Sarcina 1.** ***Auditul SIM utilizate în prezent de sectorul AEÎ,*** *include analiza şi evaluarea pachetelor de evidență contabile şi de management utilizate în prezent de sistemul AEÎ, din punct de vedere a corespunderii lor actuale şi viitoare necesară pentru dezvoltarea strategică planificată,* care include:

* 1. Modul evidență (EVIDA),
  2. Modul de evidență (1C);
  3. Modul de evidență (SMART).

Analiza va include studiul metodelor, tehnologiei, procedurilor şi fluxurilor informaționale utilizate în sistemele de evidență, gradul de acoperire a necesităților actuale şi viitoare a AEÎ prin corespunderea la criteriile de:

- funcționalitate,

- corespundere la standarde,

- raportare,

- flexibilitate şi posibilitatea de extindere şi creștere instituțională pentru următorii 5 ani şi mai departe,

- utilizare şi administrare.

**Sarcina 2.** ***Elaborarea recomandărilor specifice pentru SIM a sectorului AEÎ***

Recomandările vor lua în considerare planurile de dezvoltare strategică a instituțiilor şi se vor baza pe analiza costului şi a randamentului. Recomandările trebuie să ofere următoarele detalii despre SIM, precum:

1. Elaborarea recomandărilor specifice pentru strategia de elaborare și funcționare a SIM pentru sistemul AEÎ, inclusiv:

* Arhitectura modelelor informaționale bancare recomandate,
* Tehnicile de conecțiune Back-Office/Middle-Office/Front-Office
* Replicarea informației şi legăturile dintre sisteme

1. Elaborarea recomandărilor specifice pentru utilizarea SIM existente, inclusiv***:***

* Elaborarea caietului de sarcini care va conține recomandări pentru ajustarea și modernizarea soft-urilor utilizate de către AEÎ
* Efectuarea analizei cost-beneficiu și estimarea bugetelor necesare pentru actualizarea, dezvoltarea și menținerea sistemelor informaționale existente;

1. Elaborarea recomandărilor specifice pentru dezvoltarea unui SIM nou, inclusiv

* Elaborarea specificațiilor tehnice pentru contractarea serviciilor necesare pentru elaborarea unei soluții informatice noi (New SIM),
* Estimarea bugetelor necesare pentru elaborarea unei soluții informatice noi (New SIM)

1. Analiza comparativă SWOT[[3]](#footnote-3), clasament şi recomandare finală privind utilizarea unui sistem informaționale de management unic de către AEÎ
2. Premise de implementare, oportunități de finanțare şi linii directoare pas cu pas pentru implementarea și utilizarea unui sistemul informațional unic pentru AEÎ, inclusiv recomandări pentru strategia pe teren lung a departamentului tehnologii informaționale al ANCAEÎ.

Recomandările vor conține elaborarea pachetului de sarcini tehnice a unui produs informațional, care va cuprinde descrierea cerințelor majore faţă de SOFT cu scopul sistematizării necesităților beneficiarului/utilizatorului sistemului informațional, cât și a rezultatelor scontate de la implementarea sistemului. Documentul de asemenea va include structura şi principiile arhitecturale, recomandările şi standardele, satisfacerea cărora vor garanta funcționarea sistemului informațional.

1. **Etape de implementare**

Implementarea contractului va fi realizată conform graficului stabilit în raportul inițial, care va fi prezentat de către Prestator în termen de 5 zile de la semnarea contractului, va fi coordonat cu ANCAEÎ și aprobat de către beneficiar.

Compania de consultanță va atribui sarcinile specifice stabilite, conform Proiectului specialiștilor/echipelor de specialiști cu experiență în domeniu, cu experiență în soluţiile SIM pentru serviciile financiare bancare și /sau nebancare.

Proiectul va fi gestionat de către compania de consultanță sub supravegherea Coordonatorului numit de către Conducerea ANCAEÎ în urma coordonării cu UCIP IFAD.

Pe tot parcursul contractului Prestatorul va fi responsabil de următoarele:

* Managementul activității contractului: personal, organizare, planificare, monitorizare, livrare, bugetare, raportare,
* Comunicarea permanentă cu UCIP IFAD la toate etapele de implementare, pentru a coordona, valida punctele critice ale contractului, pentru a obține clarificări de interpretare a prezentului ToR, pentru obținerea de feedback și aprobare a activităților realizate la fiecare etapă de implementare,
* Livrarea serviciilor conform graficului stabilit.

1. **Raportare și livrabile**

În rezultatul implementării activităților descrise în capitolul 6, vor fi prezentate UCIP IFAD, următoarele livrabile:

|  |  |  |
| --- | --- | --- |
| Activitate | Etapele proiectului | Termenul de livrare  (zile calendaristice) |
| Elaborarea Studiului de privind utilizarea unui sistem informațional de management unic de către AEÎ | **Raport inițial,** cu descrierea activităților planificate, termeni de executare și responsabili desemnați. | 5 zile |
| **Draft-ul nr 1 a Studiului**, care să includă Sarcina 1 | 25 zile |
| **Draftul nr 2 a Studiului**, care să includă Sarcina 1 și 2 | 25 zile |
| **Versiunea finală a Studiului** aprobată de Consiliu ANCAEÎ | 5 zile |
| Total |  | **60 zile calendaristice** |

Activitatea este planificată de a fi realizată în maximum **60**  **zile** calendaristice din data semnării contractului în corespundere cu activitățile descrise în prezentul ToR UCIP IFAD și reprezentanții acesteia vor necesita aprox. 10 zile calendaristice (în funcție de etapa de implementare) pentru a revizui livrabilele, a oferi comentarii sau a aproba acceptarea livrabilelor.

Livrabilele (dacă nu este prevăzut altfel) vor fi prezentate în limba de română, pe suport de hârtie și în format digital.

Plata pentru servicii va fi efectuată după semnarea actului de îndeplinire a serviciilor de către responsabilul de contract din cadrul UCIP IFAD, în baza bugetului reflectat în contract, după fiecare etapă de implementare și transmitere a livrabilelor aferente.

Actele de îndeplinire a serviciilor vor fi semnate de către UCIP IFAD doar după prezentarea și aprobarea de către UCIP IFAD a livrabilelor solicitate la capitolul 8, acestea constituind baza achitării serviciilor efectuate.

1. **Criteriile de calificare a companiei**
2. **Calificarea companiei**

|  |  |
| --- | --- |
| **Criterii de calificare** | **Punctaj maxim** |
| 1. Persoană juridică înregistrată în Republica Moldova cu experiență de min 5 ani în dezvoltarea și furnizarea de software și servicii de proiectare a aplicațiilor web și alte servicii similare.   *<5 ani experiența - 1 punct; 3 ani experiența – 10 puncte; pentru fiecare an adițional – 2 puncte (până la maxim 20 puncte)* | 20 |
| 1. Portofoliu de lucrări care ar dovedi excelență profesională, cel puțin 3 proiecte implementate cu succes în ultimii 5 ani (2019-2023)   *<3 proiecte - 1 punct; 3 proiecte –20 puncte; pentru fiecare contract adițional 2 puncte (până la maxim 30 puncte)* | 30 |
| 1. Echipă de Personal cu experiență relevantă în dezvoltarea și proiectarea aplicațiilor web: 2. Manager de proiect (responsabil de planificarea, organizarea și monitorizarea activităților), cel puțin 5 ani experiență în administrare 3. Echipa de 2 experți: Business Development Analist; Expert în Dezvoltarea Produselor Financiare bancare și/sau non-bancare, cu experiență de lucru specifică domeniului de minimum 3 ani. | 50 |
|  |  |

**B. Criterii de evaluare:**

|  |  |  |
| --- | --- | --- |
| Nr. |  | Punctaj maxim |
| 1 | **Experiența companiei[[4]](#footnote-4)**  Persoană juridică înregistrată în Republica Moldova cu experiență de min 5 aniîn proiectarea, dezvoltarea și implementarea produselor digital-financiare precum și alte servicii similare *(minim 3 contracte în ultimii 5 ani (2019-2023))*  *<3 contracte - 0 puncte; 3 contracte –15 puncte; pentru fiecare contract adițional 2 puncte (până la maxim 25 puncte)* | 25 |
| 2 | Calitatea și corespunderea metodologiei propuse și a planului de lucru cu cerințele Termenilor de Referință | 15 |
| 3 | **Pregătirea profesională și competențele personalului cheie :**  Echipă de experți cheie[[5]](#footnote-5) *(fiecare cu experiență în domeniile de responsabilitate de minimum 3 ani[[6]](#footnote-6)):*  *lipsă experiență - 0 puncte, <3 ani de experiență – 10 puncte, pentru fiecare an adițional 2 puncte (până la maxim 20 puncte).* |  |
|  | * + - 1. ***Manager de Proiect TIC.*** *(Tehnologii Informaționale și Comunicații)*   a) *Experiență generală: experiență în management (nr. ani)*  b) *Experiența de lucru specifică ca manager de proiect TIC (nu mai puțin de 2*  *proiecte de aceeași complexitate și domeniu de aplicare descrise în ToR)* | 20 |
|  | * + - 1. ***Business Development Analist***   *a) Experiența generală: experiență în abilitățile de colectare, analiză și sinteza datelor, paginilor și aplicațiilor web; ( nr. ani)*  *b) Experiența dovedită în proiecte TIC și abilitățile de colectare, analiză și sinteza datelor similar cu ToR-ul (nr. de proiecte)* | 20 |
|  | ***3. Expert în Dezvoltarea Produselor Financiare bancare și/sau non-bancare***  *a) Experiența generală: experiență în analiza și dezvoltarea produselor financiare (nr. ani);*  *b) Experiența dovedită în proiecte TIC și abilități demonstrate de analiză și dezvoltarea produselor financiare similar cu ToR-ul (nr. de proiecte)* | 20 |
|  | **Total** | 100 |

Prestatorul de servicii va fi selectat in conformitate cu Metoda de Selectare Bazată pe

Calitate (CQS) expusă in Manualul de Procurări IFAD.

Doar companiile care vor fi selectate in Lista scurtă (min 70 puncte) vor fi invitate să prezinte oferta tehnica și oferta financiară.

1. **Locația și perioada de execuție**

Activitatea este planificată de a fi realizată în termen de 60 zile calendaristice din data semnării contractului în corespundere cu activitățile descrise în capitolul 6 Activități cheie.

Locul de execuție a serviciilor – activitatea experților urmează a fi realizată în spațiile alocate de către Prestator.

1. **Coordonarea Activităților**

Implementarea contractului/activităților va fi monitorizată de către Specialistul în Servicii Financiare și Dezvoltare Rurală și va fi raportată Managerului Servicii Financiare și Dezvoltare Rurală. Toate livrabilele aferente prezentului ToR vor fi avizate de către ANCAEÎ.

1. **Servicii și facilități care trebuie furnizate de Client (UCIP IFAD)**

Prestatorul împreună cu echipa își vor desfășura activitatea în strânsă colaborare cu persoanele responsabile de contract din cadrul UCIP IFAD, ANCAEÎ, care vor asigura suport, consultanță și feedback la implementarea activității.

ANCAEÎ va oferi informația necesară și va facilitata discuțiile între Prestator și entitățile/ persoanele cheie pentru a asigura realizarea studiului privind utilizarea de către AEÎ a unui sistem informațional de management unic.

1. **Servicii și facilități care trebuie furnizate de Prestator**

Pentru buna executare a activității solicitate, Compania de consultanță va asigura spații de birouri, personal, transport, echipamentele și software-ul necesar pentru prestarea serviciilor solicitate. Pentru implementarea angajamentelor asumate în cadrul contractului, Compania de consultanță va asigura prezentarea documentelor solicitate în format digital și pe hârtie.

1. Sursă: Raportul de Stare a Țării 2021, realizat de Centrul Analitic Independent „Expert-Grup”

   <https://www.expert-grup.org/ro/biblioteca/item/2242-raportul-de-stare-a-tarii-2021&category=182> [↑](#footnote-ref-1)
2. Articol realizat de Biroul Național de Statistică ”Vârstnicii în Republica Moldova în anul 2021” https://old.statistica.md/newsview.php?l=ro&idc=168&id=7553 [↑](#footnote-ref-2)
3. *inclusiv analiza structurii şi a componentelor sistemului existent cu accentul pe sistemul care va fi utilizat şi sistemul care va trebui să fie înlocuit.* [↑](#footnote-ref-3)
4. Se va anexa lista cu clienți și scrisori de referință (opțional) [↑](#footnote-ref-4)
5. Suplimentar personalului cheie pentru implementarea sarcinii compania poate propune o echipă de personal auxiliară pentru a asigura implementarea cu succes a misiunii. [↑](#footnote-ref-5)
6. Se vor prezenta CV-urile echipei de experți implicate [↑](#footnote-ref-6)